চাষের জমিতে বাঘকে রোদ পোহাতে দেখে জ্ঞান হারালেন মহিলা

অরূপ ঘোষ, ঝাড়গ্রাম: বেলপাহাড়িতে (Belpahari) ফের বাঘের (Tiger) আতঙ্ক। মাঠে কাজ করতে গিয়ে দেখেন পাশেই বাঘ শুয়ে রোদ পোহাচ্ছে। দেখেই অজ্ঞান হয়ে পড়েন এক মহিলা। পরে ওই মহিলা চিৎকারেই বাঘ পালিয়ে যায় আছড়া ডুংরিতে।

জানা গেছে, চাষের জমিতে ধান তোলা রোপন করতে গিয়ে বাঘের দেখা মেলে গৃহবধূর, বাঘ দেখেই ঘটনাস্থলে বাঘ বাঘ চেঁচাতে চেঁচাতে অজ্ঞান হয়ে পড়েন ওই গৃহবধূ।

সাধারণ গ্রামের মানুষ তাঁকে উদ্ধার করে গ্রামে নিয়ে যান, খবর দেওয়া হয় বনদফতরকে (Forest Department)। এক বন দফতর কর্মী ঘটনাস্থলে এসে ফেরত যান।

আরও পড়ুন: অবশেষে স্বস্তি, কুলতলির মৈপিঠে খাঁচাবন্দি বাঘ

তবে এলাকার সাধারণ মানুষের বক্তব্য, বনদফতর সঠিকভাবে কাজ করছে না, যার কারণে এই রয়েল বেঙ্গল টাইগার এখনও পর্যন্ত অধরা রয়েছে।

যার ফলে বেলপাহাড়ির আছড়া ডুমরি, বালিচুয়া, কটুচুয়া, সহ মাছগড়িয়া গ্রামের মানুষ বাঘের আতঙ্কে আতঙ্কিত। কবে বাঘ ধরা পড়বে সেদিকে তাকিয়ে গ্ৰামবাসীরা।